Temeljem članka  1. i 9.a Zakona o financiranju javnih potreba u kulturi  (Narodne novine broj 47/90. i 27/93.) Grad Osijek, Upravni odjel za društvene djelatnosti- Odsjek za kulturu,  objavljuje

Poziv

 za predlaganje Programa javnih potreba u kulturi 

Grada Osijeka za 2009. 

I.


Javne potrebe u kulturi su programi, projekti, kulturne djelatnosti i manifestacije od interesa za Grad Osijek koje Grad programom utvrdi kao svoje javne potrebe, a  za koje se sredstva osiguravaju iz proračuna Grada Osijeka. 

II.


Sukladno Zakonu o financiranju javnih potreba u kulturi, kriterijima za vrednovanje programa, sustavu vrednovanja programa  od strane Kulturnog vijeća te ocjeni izvršenja ostvarenih programa u 2008.,  u Program javnih potreba u kulturi za 2009. uvrstit će se  programi koji obuhvaćaju  područja:

I. redovna djelatnost i programi ustanova u kulturi kojima je osnivač Grad Osijek i programi ustanova u kulturi koje su od posebnog značenja za Grad Osijek
II. programi od posebnog značenja za Grad Osijek

III. programska djelatnost udruga i ostalih korisnika:

1. zaštita i očuvanje kulturne baštine,

2. muzejska i galerijska djelatnost,

3. likovna djelatnost,

4. knjižna i nakladnička djelatnost,

5. glazbena i glazbeno- scenska djelatnost,

6. filmska djelatnost,

7. kultura mladih i novomedijska kultura,

III.


Pravo podnošenja prijave na Poziv imaju:

1. ustanove u kulturi,

2. udruge,

3. samostalni umjetnici,

4. umjetničke organizacije,

5. trgovačka društva,

6. druge pravne i fizičke osobe koje obavljaju djelatnost iz područja kulture

IV.


Predlagatelji programa obvezni su ispuniti Prijavnicu i obrasce koje mogu dobiti u Pisarnici Grada Osijeka ili na internetskim stranicama  Grada Osijeka www.osijek.hr. 


Predlagatelji programa obvezni su, uz prijavnicu,  dostaviti i:
1. opis programa
2. financijski plan- koji uključuje detaljni troškovnik i izvore financiranja, a u kojem će navesti podatke o ukupnim troškovima izvršenja programa- razdvojiti programske troškove od troškova za obavljanje redovne djelatnosti (režijski troškovi, zakupnine, plaće, honorari, potrošni materijali, itd.), dijelu sredstava koja osigurava iz vlastitih i drugih izvora te o dijelu sredstava koja bi osigurao Grad Osijek

3. dosadašnje rezultate 
4. izvod iz sudskog registra ili registra udruga ne stariji od 6 mjeseci

5. popis svih prijavljenih programa na Natječaj s ukupnim iznosom traženih sredstava od Grada

                                                                          V.

Predlagatelj programa se ne može  s istim  programom javiti na više različitih natječaja koje Grad Osijek odnosno Upravni odjeli  raspisuju za programe i projekte udruga.

VI.


Ako predlagatelj ima više prijedloga programa, svaki prijavljuje na posebnoj prijavnici.

VII.


Sve pristigle prijedloge razmatrat će Kulturno vijeće Grada Osijeka i Odsjek za kulturu Grada Osijeka.


Program javnih potreba u kulturi Grada Osijeka za 2009., sukladno Zakonu o financiranju javnih potreba u kulturi, donosi Gradsko vijeće Grada Osijeka.

VIII.

Prijedlozi pripremljeni u skladu s ovim Pozivom, dostavljaju se u dva primjerka, u zatvorenoj omotnici poštom ili predajom u Pisarnicu Grada Osijeka na adresu: 

Grad Osijek

Upravni odjel za društvene djelatnosti- Odsjek za kulturu

Kuhačeva 9 
31000 Osijek

s naznakom: za Poziv za predlaganje Programa javnih potreba u kulturi
 Grada Osijeka za 2009. 
IX.

Rok za podnošenje prijedloga traje od 2.8.2008. zaključno do 5.9.2008.    

X.

Nepotpuni i nepravovremeni prijedlozi kao i prijedlozi koji nisu dostavljeni na propisanoj prijavnici neće se razmatrati niti uvrstiti u Program javnih potreba u kulturi Grada Osijeka za 2009.

XI.

S predlagateljima čiji prijedlozi budu uvršteni u Program javnih potreba u kulturi Grada Osijeka za 2009.  sklopit će se Ugovor o korištenju sredstava za provedbu Programa javnih potreba u kulturi Grada Osijeka za 2009.
XII.

Sve potrebite informacije mogu se dobiti u Odsjeku za kulturu na brojeve telefona 031/229-285 i 229-292 i na e-mail: kultura@osijek.hr.


Grad Osijek


Upravni odjel za društvene djelatnosti

Odsjek za kulturu

Klasa: 610-01/08-01/75
Urbroj: 2158/01-07-02/02-08-3
Osijek, 2. kolovoza 2008.

